ЎЗБЕКИСТОН РЕСПУБЛИКАСИ ВАЗИРЛАР МАҲКАМАСИНИНГ

ҚАРОРИ

**ТАДБИРКОРЛИК СУБЪЕКТЛАРИНИНГ БАНК ИШИ СОҲАСИДА РУХСАТ БЕРИШ ТАРТИБ-ТАОМИЛЛАРИДАН ЎТИШИ ТАРТИБИ ТЎҒРИСИДАГИ НИЗОМЛАРНИ ТАСДИҚЛАШ ҲАҚИДА**

*(Ўзбекистон Республикаси қонун ҳужжатлари тўплами, 2014 й., 11-сон, 125-модда, 31-сон, 380-модда; 2015 й., 1-сон, 9-модда, 15-сон, 181-модда; 2016 й., 18-сон, 195-модда, 34-сон, 405-модда)*

«Тадбиркорлик фаолияти соҳасидаги рухсат бериш тартиб-таомиллари тўғрисида»ги Ўзбекистон Республикаси [Қонунига](http://www.lex.uz/pages/getpage.aspx?lact_id=2103727) ва Ўзбекистон Республикаси Вазирлар Маҳкамасининг «Тадбиркорлик фаолияти соҳасидаги рухсат бериш тартиб-таомиллари тўғрисида»ги Ўзбекистон Республикаси Қонунини амалга ошириш чора-тадбирлари ҳақида» 2013 йил 15 августдаги 225-сон[қарорига](http://www.lex.uz/pages/getpage.aspx?lact_id=2223605)мувофиқ, тадбиркорлик субъектларининг банк иши соҳасида рухсат бериш тартиб-таомилларидан ўтишининг ягона тартибини белгилаш мақсадида Вазирлар Маҳкамаси қарор қилади:

1. Қуйидагилар:

Банк фаолияти соҳасида рухсат бериш тартиб-таомилларидан ўтиш тартиби тўғрисидаги низом 1-иловага[\*](http://www.lex.uz/pages/getpage.aspx?lact_id=2354647" \l "2356862) мувофиқ;

Банкларда аудиторлик текширишларини ўтказиш ҳуқуқига сертификат беришда рухсат бериш тартиб-таомиллари тўғрисидаги низом 2-иловага[\*](http://www.lex.uz/pages/getpage.aspx?lact_id=2354647" \l "2356862)мувофиқ;

Юридик шахслар — резидентлар томонидан чет элда ҳисоб рақамлари очишга рухсатномалар бериш тартиби тўғрисидаги низом 3-иловага[\*](http://www.lex.uz/pages/getpage.aspx?lact_id=2354647" \l "2356862)мувофиқ;

Ваколатли банклар томонидан нақд хорижий ва (ёки) миллий валютани олиб кириш ва олиб чиқишга рухсатномалар бериш тартиби тўғрисидаги низом 4-иловага[\*](http://www.lex.uz/pages/getpage.aspx?lact_id=2354647" \l "2356862) мувофиқ;

*[Олдинги](http://www.lex.uz/pages/getpage.aspx?actForm=1&lact_id=2354647&ONDATE=17.03.2014%2000" \l "2356854) таҳрирга қаранг.*

Бинонинг Марказий банк талабларига мувофиқлиги асбоб-ускуналар, касса узелининг тайёрлиги ва дастурий-техник воситалар билан жиҳозланганлиги тўғрисида хулоса бериш тартиби тўғрисидаги низом 5-иловага[\*](http://www.lex.uz/pages/getpage.aspx?lact_id=2354647" \l "2356862) мувофиқ.

*(1-банднинг олтинчи хатбошиси Ўзбекистон Республикаси Вазирлар Маҳкамасининг 2014 йил 17 июлдаги 196-сонли [қарори](http://www.lex.uz/pages/getpage.aspx?actForm=1&lact_id=2436227&ONDATE=04.08.2014%2000" \l "2437035)таҳририда — ЎР ҚҲТ, 2014 й., 31-сон, 380-модда)*

Тўлов агентлик тармоғи орқали жисмоний шахслардан тўловларни қабул қилиш бўйича фаолиятни амалга ошириш тартиби тўғрисидаги низом 6-иловага[\*](http://www.lex.uz/pages/getpage.aspx?lact_id=2354647" \l "2356862) мувофиқ тасдиқлансин.

\*1 — 6-иловалар рус тилидагиматнда берилган.

2. Вазирликлар ва идоралар бир ой муддатда ўзлари томонидан қабул қилинган норматив-ҳуқуқий ҳужжатларни ушбу қарорга мувофиқлаштирсинлар.

3. Мазкур қарорнинг бажарилишини назорат қилиш Ўзбекистон Республикаси Бош вазирининг биринчи ўринбосари Р.С. Азимов ва Ўзбекистон Республикаси Марказий банки раиси Ф.М. Муллажонов зиммасига юклансин.

**Ўзбекистон Республикасининг Бош вазири Ш. МИРЗИЁЕВ**

Тошкент ш.,

2014 йил 10 март,

56-сон